En 15-årig norsk pige er blevet udsat for et seksuelt overgreb i forbindelse med Dana Cup i Hjørring.

Nordjyllands Politi modtog natten til lørdag en anmeldelse om, at en 15-årig norsk pige havde været udsat for et seksuelt overgreb. Pigen deltog i Dana Cup i Hjørring og hun har forklaret, at hun fredag den 29. juli kort før midnat var på vej til den centrale busholdeplads, da hun blev udsat for overgrebet af ”tre sydlandsk udseende mænd”, der beskrives som: A: mand, 17-18 år, almindelig til muskuløs af bygning, ca. 180 cm høj, mørk i huden og mørkt kort hår, iført hvid trøje og beige cowboybukser B: mand 17-18 år, spinkel af bygning, ca. 170 cm høj, mørk i huden, ørelangt mørkt krøllet hår, iført mørk hættetrøje med røde mærker fordelt over hele trøjen C: mand, 17-18 år, ca. 180 cm høj, mørk i huden, krøllet mørk hår, iført mørkerød T-shirt Ved overgrebet blev hun fastholdt og udsat for anden seksuel omgang end samleje, som det hedder. Det stod på i flere minutter, og det er pigens opfattelse, at flere mennesker passerede forbi i området, mens det foregik. Derfor kan der have været vidner. Efter overgrebet fik pigen kontakt til personale fra Dana Cup og egne ledere, hvorefter politiet blev tilkaldt. Oplysninger om sagen til Nordjyllands Politi kan rettes på telefon 1 1 4.